Περιφερειακό Νοσοκομείο Μπόμπο

Το **Περιφερειακό Νοσοκομείο Μπόμπο** (αγγλικά/σουαχίλι: *Bombo Regional Hospital*) είναι περιφερειακό παραπεμπτικό νοσοκομείο και βρίσκεται στην Τάνγκα (*Tanga*) της Τανζανίας και θεωρείται ως το μεγαλύτερο Νοσοκομείο στην πόλη.

Το κύριο κτίσμα του χρονολογείται από τις αρχές του 20ού αιώνα και χτίστηκε όταν ακόμη η περιοχή ήταν αποικία και ανήκε στην Γερμανική Ανατολική Αφρική (27 Φεβρουαρίου 1885-28 Ιουνίου 1919).
δεξιά|μικρογραφία|250x250εσ|Πτέρυγα του Περιφερειακού Νοσοκομείου Μπόμπο (''Bombo Regional Hospital''). Στο ισόγειο βρίσκονται το Χειρουργικό Τμήμα, στον 1ο. όροφο το Νοσηλευτικό Τμήμα και στον 2ο. όροφο το Μαιευτικό / Γυναικολογικό Τμήμα.

## Άλλες ονομασίες
* Νοσοκομείο Μπόμπο (*Bombo Hospital*) - κοινή ονομασία
* Περιφερειακό Νοσοκομείο Μπόμπο Τάνγκα (*Bombo Tanga Regional Hospital*)
* Περιφερειακό Παραπεμπτικό Νοσοκομείο Τάνγκα (*Tanga Regional Referral Hospital*)
ενώ παλαιότερα (επί Γερμανικής εποχής) ονομαζόταν
* Νοσοκομείο της Τοπικής Κυβέρνησης (*Regierungs-Krankenhaus*)
* Κυβερνητικό Νοσοκομείο Τάνγκα (*Tanga Government Hospital*)
* Νοσοκομείο Τάνγκα (*Tanga Hospital)*

## Ιστορικό

Έως ότου χτιστεί το Κυβερνητικό Νοσοκομείο, προσωρινά χρέη Νοσοκομείου (περί τα τέλη του 1895) εκτελούσε ένα νεόκτιστο 2-όροφο πέτρινο κτήριο το *Liebel's Hotel* το οποίο ήταν δίπλα από το *Sea View Hotel* και το οποίο είχε νοικιαστεί εξ' ολοκλήρου για να λειτουργήσει ως νοσοκομείο. Η λειτουργία αυτού του προσωρινού νοσοκομείου ξεκίνησε τον Ιανουάριο του 1896. Ο άνω όροφος είχε τέσσερα δωμάτια για οκτώ Γερμανούς και ο κάτω όροφος, τρεις πτέρυγες για άλλους 15 ασθενείς. Ο Γερμανός ιατρός * Friedrich Plehn* είχε και αυτός ένα δωμάτιο στον επάνω όροφο, παραπλεύρως από το φαρμακείο και το Μικροβιολογικό εργαστήριο, καθώς και οι δύο αδελφές νοσοκόμες *Dora Stenismeier* και *Georgia von Issendorf*.

Αρχιτέκτων του Νοσοκομείου ήταν ο ιατρός Δρ. *Alexander Beker* το οποίο ξεκίνησε να χτίζεται το 1896, ενώ το όλο χτίσιμο διήρκεσε συνολικά 6 έτη.

Το Νοσοκομείο διαδραμάτισε σημαντικότατο υποστηρικτικό ρόλο κατά τη Μάχη της Τάνγκα.

## Υποδομή
[δεξιά|μικρογραφία|250px|Γραμματόσημο (με σφραγίδα πρώτης ημέρας κυκλοφορίας [9 Δεκεμβρίου 1961]) του ενός [Σελίνι Ανατολικής Αφρικής|σελινιού Ανατολικής Αφρικής (χρώματος καφέ, μπλε και λαδί), που εκδόθηκε για να τιμήσει την ανεξαρτησία και με θέμα 'Μητρότητα'. Εικονίζεται η νοσηλεύτρια *Mary Mzinga* και κόρη του *Stephen Mzinga* τότε γραμματέως της *Massy Swynnerton*, να φωτογραφίζεται την ώρα κατά την οποία παραδίδει βρέφος στην περήφανη μητέρα του. Τούτη η παράδοξη τιμητική διάκριση, συνέβη πριν από το εκπαιδευτικό ταξίδι της *Mary Mzinga* προς την Αγγλία, στη Μαιευτική / Γυναικολογική Πτέρυγα του Νοσοκομείου, την οποία (μερικά χρόνια πριν) είχε χρηματοδοτήσει ο Χρήστος Γαλάνος. Η επιγραφή *GALANOS*, μόλις που διακρίνεται στην πρόσοψη της πτέρυγας του κτιρίου (μεταξύ των παραθύρων του 2ου και του 3ου ορόφου).]]
Το Νοσοκομείο Μπόμπο έχει δυναμικότητα 390 κλινών και τις παρακάτω πτέρυγες:
* την Πτέρυγα Χειρουργικής και Πνευμονολογικών Νοσημάτων (A1, A2 και την Πτέρυγα 7), 
* τη Νοσηλευτική Πτέρυγα (B3, B4), 
* τη Μαιευτική / Γυναικολογική Πτέρυγα (C5,C6), 
* την Πτέρυγα 8 για τις διάρροιες και
* την Παιδιατρική Πτέρυγα (13, 14, *Sokeini*).

## Συνεργασίες
Το νοσοκομείο είναι συνδεδεμένο με το κέντρο του Εθνικού Ινστιτούτου Ιατρικών Ερευνών στην Τάνγκα, με το οποίο και γειτνιάζει.

Η Ομάδα Εργασίας *Tanga Aids*, μέλος της Περιφερειακής Πρωτοβουλίας Ανατολικής και Νότιας Αφρικής για την Παραδοσιακή Ιατρική και το AIDS, έχει την έδρα της στο **Νοσοκομείο Μπόμπο** (***Bombo Hospital***).

## Ευεργεσίες - δωρεές
* Ο Έλληνας Μακεδόνας Χρήστος Γαλάνος, πλούσιος κτηματίας και ο οποίος κατοικούσε στο Τονγκόνι (*Tongoni*) στην Περιφέρεια Τάνγκα, δώρησε:
** κατά το 1951, το ποσό των 50.000 ₤, για τη δημιουργία Μαιευτικής / Γυναικολογικής Πτέρυγας. Ο θεμέλιος λίθος τέθηκε στις 23 Ιανουαρίου 1956, από τον Άγγλο Κυβερνήτη *Sir Edward Twinning* και άρχισε να λειτουργεί από το 1958.
** στο διάστημα μεταξύ 1951 και 1956, το ποσό των 35.000 λιρών Αγγλίας, για την αγορά εξοπλισμού της Πτέρυγας Μαιευτικής / Γυναικολογικής στο Νοσοκομείο Τάνγκα.
* Το 1959, ξεκίνησε η κατασκευή μιας πρόσθετης πτέρυγας, δυναμικότητας 52 κλινών, για τους πάσχοντες από φυματίωση και η οποία ονομάσθηκε «*Rodoussakis Ward*» προς τιμήν του δωρητού της Αλέκου Ροδουσάκη.
* Η *Exim Bank Tanzania* στα πλαίσια εκστρατείας εταιρικής κοινωνικής δικτύωσης με τίτλο "20 χρόνια φροντίδας της κοινότητας" η οποία ξεκίνησε τον Αύγουστο 2017, δώρησε στο Νοσοκομείο 40 κλίνες και στρώματα.

## Δείτε επίσης

## Εικόνες

Αρχείο:Bombo hospital.JPG
Αρχείο:Bombo Hospit3.JPG
Αρχείο:Bombo Hospi4.JPG


## Σημειώσεις

;Παραπομπές σημειώσεων


## Υποσημειώσεις

;Παραπομπές υποσημειώσεων


## Παραπομπές


## Βιβλιογραφικές πηγές
* 
* 
*  

## Εξωτερικοί σύνδεσμοι
* National Institute of Medical Research Centre, Tanga
* Tanga AIDS Working Group

Κατηγορία:Τανζανία
Κατηγορία:Νοσοκομεία στην Περιφέρεια Τάνγκα
Κατηγορία:Δωρεές Ελλήνων ευεργετών στο εξωτερικό